open-index/open-wikipedia-markdown huggingface dataset:
לאקאלע רעגירונג אין לאנדאן

[קליין|לאנדאן איז א [Regions of England|ראיאן פון ענגלאנד. דאס איז דער שטח פון אחריות פון דער GLA.]]
[קליין|[סיטי ראטהויז (לאנדאן)| סיטי ראטהויז ביינאכט, די הויפטקווארטירן GLA.]]
**לאקאלע רעגירונג אין לאנדאן** גייט אן אין צוויי שיכטן; א שטאטס, סטראטעגישער שיכט און א לאקאלער שיכט. די שטאט-ברייט אדמיניסטראציע ווערט קאארדינירט דורך דער גרעסערער לאנדאנאנער אויטאריטעט (GLA), און די לאקאלע אדמיניסטראציע ווערט אויסגעפירט דורך 33 קלענערע אויטאריטעטן.

## העכערער שיכט
די גרויסלאנדאנאנער אויטאריטעט איז צוזאמענגעשטעלט פון צוויי געוויילטע טיילן. זיי זענען דער בירגערמייסטער פון לאנדאן, וואס האט די עקסעקוטיווע מאכט, און די לאנדאנער  פארזאמלונג, וואס טוט חוקר ודורש זיין די החלטות פונעם בירגערמייסטער און קען אננעמען אדער אפווארפן זיינע בודזשעט פארשלאגן יעדע יאר. די GLA האט אחריות פאר סטראטעגישער פלאנירונג, פאליציי, די פייער דינסט, רוב ענינים פון טראנספארט און עקאנאמישער אנטוויקלונג. זי איז א לעצטיקע ארגאניזאציע , אויפגעשטעלט אין 2000 במקום דער גרויסלאנדאנער ראט (GLC) וואס איז געווארן  אפגעשאפט אין 1986.

## נידעריגער שיכט
די 33 לאקאלע אויטאריטעטן זענען די 32 לאנדאנער בארא ראטן און די סיטי פון לאנדאן קארפאראציע. אויף זיי איז דא דאס אחריות פאר לאקאלע דינסטן וואס זענען אונטער דער אויפזיכט פון דער GLA, למשל לאקאלע פלאנירונג, שולעס, סאציאלע דינסטן, לאקאלע גאסן און מיסט אויפזאמלען. די לאנדאנער באראס האבן יעדע איינע א ראט וואס ווערט דערוויילט יעדע פיר יאר דורך די איינוואוינער דארטן. 

די סיטי פון לאנדאן האט נישט קיין נארמאלע לאקאלע אויטאריטעט, נאר ווערט געהערשט דורך דער היסטארישער סיטי פון לאנדאן קארפאראציע וואס ווערט געוויילט דורך סיי איינוואוינער סיי געשעפטן, און וואס עקזיסטירט אינעם זעלבן פארמאט זייט די מיטל עלטער.

# סיטי פון לאנדאן
# סיטי פון וועסטמינסטער
# קענזינגטאן און טשעלסי
# האמערסמיט און פולהאם
# וואנדזווערט
# לאמבעט
# סאדארק
# טאר האמלעטס
# העקני
# איזלינגטאן
# קאמדן
# ברענט
# אילינג
# האונסלא
# ריטשמאנד
# קינגסטאן
# מערטאן
# סאטן
# קרוידן
# בראמלי
# לואישעם
# גריניטש
# בעקסלי
# העווערינג
# בארקינג און דעגנהעם
# רעדברידזש
# נייהעם
# וואלטם פארעסט
# הארינגיי
# ענפילד
# בארנעט
# הארוי
# הילינגדן

## רעפערענצן
קאטעגאריע:לאנדאן
16טן יוני

**דעם 16טן יוני** איז דער 167סטער טאג פון יאר (168סטער אין אן עיבור־יאר) אינעם גרעגאריאנישן קאלענדאר. ביז צום סוף יאר, בלייבן נאך 198 טעג.

## היסטארישע געשעענישן 
* 632  - יאזדגערד דער דריטער, דער 29סטער (און לעצטער) קעניג פון דער סאסאנידער אימפעריע הייבט אן זיין מלוכה
* 1903 - דער פעפסי קאלא געטראנק ווערט געשטעלט צום פארקויפן דאס ערשטע מאל, אין די פאראייניגטע שטאטן 
* 1940 - צווייטער וועלט קריג: מארשאל פעטען ווערט דער פירער פון  ווישי פראנקרייך
* 1963 - דוד בן גוריון רעזיגנירט פון זיין פרעמיער מיניסטער פון ישראל
* 1977 - לעאניד ברעזשנעוו ווערט הערשער פונעם סאוועטן פארבאנד
* 1983 - יורי אנדראפאוו ווערט הערשער פונעם סאוועטן פארבאנד
 
## געבוירן 
* 1775 - יהודה טורא, יידישער-אמעריקאנער פילאנטראפ און געשעפטסמאן (נפטר 1854)
* 1946 - דאנאלד טראמפ, אמעריקאנער פילאנטראפ און געשעפטסמאן

## געשטארבן 
* 1958 - אימרע נאדזש, אונגארישער פאליטיקער (געב' 1895)
* 2017 - העלמוט קאהל, קאנצלער פון דייטשלאנד (געב׳ 1930)

----
* 15טן יוני - 17טן יוני
* יוני

16
1975

**1975** איז געווען א נארמאל יאר וואס האט אנגעהויבן מיטוואך.

## געשעענישן 
* 15טן יאנואר - אנגאלא באקומט זעלבשטענדיקייט פון פארטוגאל
* 4טן אפריל - מייקראסאפט פירמע געגרינדעט דורך ביל גייטס און פאל אלען
* 13טן אפריל - א בירגערקריג ברעכט אויס אין לבנון צווישן די קריסטן און מוסלמענער 
* 17טן אפריל - דער קמער רוזש באהערשן קאמבאדיע
* 25סטן יוני - מאזאמביק פראקלאמירט אומאפהענגיקייט פון פארטוגאל
* 5טן יולי - קאפ ווערד ווערט זעלבשטענדיק פון פארטוגאל.
* 6טן יולי - די קאמארא אינזלען פראקלאמירן זעלבשטענדיקייט פון פראנקרייך.
* 15טן אויגוסט - מיליטערישע רעוואלוציע אין באנגלאדעש
* 11טן נאוועמבער - אנגאלא רופט אויס זעלבשטענדיגקייט זיך אפצוטיילן פון פארטוגאל.
* 14טן נאוועמבער - שפאניע פארלאזט מערב סאהארא.
* 28סטן נאוועמבער - מזרח טימאר מעלדט זיין זעלבשטענדיקייט פון פארטוגאל.
* 4טן דעצעמבער - סורינאם ווערט א מיטגליד אין די פאראייניגטע פעלקער.

## געשטארבן 
* 12טן פעברואר - קארל לוץ, שווייצער דיפלאמאט,  חסיד אומות העולם וואס האט געראטעוועט טויזנטער אונגארישע יידן ביי דער חורבן אייראפע (געב' 1895)
* 26סטן אויגוסט - היילי סעלאסי, קייסער פון עטיאפיע (געב' 1892)
* 9טן אויגוסט - דמיטרי שאסטאקאוויטש, רוסישער קאמפאזיטאר (געב' 1906)
* 29סטן אויגוסט - עמאן דע וואלערא, אירישער פירער (געב' 1882)
* 20סטן נאוועמבער - פראנסיסקא פראנקא, הערשער פון שפאניע (געב' 1892)
* יודל מארק, יידיש-שפראך פילאלאג

## נאבעל פריזן 
קאטעגאריע:20סטער י"ה
1976

**1976** איז געווען אן עיבור יאר וואס האט אנגעהויבן דאנערשטאג.

## געשעענישן 
* 5טן אפריל - האראלד ווילסאן רעזיגנירט אלס  מתפקידו פרעמיער מיניסטער פונעם פאראייניגטן קעניגרייך
* 15טן אפריל -  דוד אלעזר, דער ניינטער שעף פון גענעראל שטאב פון צה"ל (געב' 1925)
* 2טן יולי - צפון וויעטנאם און דרום וויעטנאם ווערן פאראייניקט.
* 28סטן יולי - ערדציטערניש מיט שטארקייט 7.8–8.2 פלאכט אויס טאנגשאן, כינע. 242,769 מענטשן אומגעקומען און 64,851 פארוואונדעט.
* 15טן דעצעמבער - סאמאא ווערט אנגענומען אלס מיטגליד אין די פאראייניגטע פעלקער.

## געבוירן 
* 6טן מיי - איתמר בן גביר
* 23סטן יולי - יהודית פאלגאר, יידישע־אונגארישע שאך גרויסמייסטער
* 5טן אקטאבער - ראמזאן קאדיראוו, דריטער פרעזידענט פון טשעטשניע

## געשטארבן 
* 24סטן מערץ - מארשל בערנארד מאנטגאמערי, קאמאנדיר פון די אליאירטע קראפטן אין צפון אפריקע ביי דער צווייטער וועלט מלחמה (געב' 1887)
* 19טן סעפטעמבער - הרב יחזקאל אבראמסקי, ראב"ד אין לאנדאן און מחבר פון **חזון יחזקאל** אויף דער תוספתא (געב' 1886)

## נאבעל פריזן 
* עקאנאמיק - מילטאן פרידמאן

קאַטעגאָריע:20סטער י"ה
תלמידים פון מעזריטשער מגיד

דער **מעזריטשער מגיד**  - **רבי דוב בער פון מעזריטש זצ"ל** - איז אויסגעוועלט געווארן צו זיין דער ממלא מקום פון בעש"ט נאך זיין פטירה.

דער '''רבי ר' בער''' האט שטארק פארשפרייט דאס חסידות דורך זיינע תלמידים, און ער האט צוגעצויגן אסאך גרויסע אידן, רבנים און צדיקים.  

נאך וואס דער הייליגער 'גרויסער מגיד' רבי ר' בער פון מעזריטש איז נסתלק געווארן, האבן רוב תלמידים אנגענומען אז דער ממשיך זאל זיין רבי ר' מנחם נחום פון טשערנאביל, זייענדיג נאך פון די תלמידי בעש"ט, אבער וויבאלד איינע פון די יונגע תלמידים - דער בעל התניא האט נישט מסכים געווען, דערפאר איז געווארן עטליכע ממלאי מקום. חסידים האבן געזאגט, אז ווען ס'וואלטן אלע מסכים געווען אז ר' נחום זאל איבערנעמען, וואלט געווען איין ממשיך ביז משיח'ס טאג.

## תלמידים וואס זענען פאר זיך באשריבן
לויט דעם סדר פון א"ב

* רבי אברהם המלאך (ה'ת"ק - י"ב תשרי ה'תקל"ז). 

* רבי אהרן הגדול פון קארלין (ה'תצ"ו - י"ט ניסן ה'תקל"ב).

* רבי אלימלך פון ליזשענסק ( - כ"א אדר ה'תקמ"ו), דער נועם אלימלך.

* רבי ברוך פון מעזשביזש (ה'תקי"ג - י"ח כסלו ה'תקע"ב)

* רבי יחיאל מיכל פון זלאטשאוו (ה'תפ"א - כ"ה אלול ה'תקמ"ו), דער מגיד אין זלאטשאוו.

* רבי יעקב יוסף פון אוסטראה ( - כ' תשרי ה'תקנ"א).

* רבי לוי יצחק  פון בארדיטשוב (ה'ת"ק - כ"ה תשרי ה'תק"ע), רב אין בארדיטשוב.

* רבי מנחם מענדל פון וויטעבסק (ה'ת"ץ - א' אייר ה'תקמ"ו) רבי פון וויטעבסק

* רבי מנחם נחום טווערסקי פון טשערנאביל (ה'ת"ץ - ה'תקנ"ח), מגיד פון טשערנאביל.

* רבי משה חיים אפרים פון סדילקאוו (ה'תק"ח - י"ז אייר ה'תק"ס).

* רבי משולם זושא פון האניפאלי (ה'תס"ה - ב' שבט ה'תק"ס).

* רבי פנחס הורוויץ (ה'תצ"א - ד' תמוז ה'תקס"ה), רב אין פראנקפורט.

* רבי שלמה לוצקער ( - י' שבט ה'תקע"ג), מגיד אין סקאהל, דער דברת שלמה.

* רבי שמואל שמעלקא הורוויץ (ה'תפ"ו - א' אייר ה'תקל"ח), רב אין ניקאלשבורג.

* רבי שניאור זלמן פון לאדי (ה'תק"ה - כ"ד טבת תקע"ב), דער בעל התניא.

## תלמידים וואס זענען נאך נישט באשריבן
* רבי אברהם פון קאליסק ( - ד' שבט ה'תק"ע).

* רבי אברהם חיים (ה'תק"י - כ"ו טבת ה'תקע"ו), פון זלאטשאוו.

* רבי ברוך פון קאסאוו ( - י"ג חשוון ה'תקמ"ב), דער עמוד העבודה.

* רבי גדליהו ראבינאוויטש ( - כ"ט כסלו ה'תקס"ד), פון ליניץ.

* רבי זאב וואלף פון זשיטאמיר (י"ד אדר ה'תק"ס), דער אור המאיר.

* רבי זאב וואלף פון טשארנא-אוסטראה ( - ה' אדר ה'תקפ"ג).

* רבי חיים פון אמדורא ( - כ"ג אדר ה'תקמ"ז).

* רבי חיים טירער (ה'תק"ך - כ"ז כסלו ה'תקע"ח), רב אין טשערנאוויץ.

* רבי יהודה לייב פון פולנאה ( - כ"א טבת ה'תק"ל), מוכיח פון פולנאה.

* רבי יעקב שמשון פון שעפעטיווקא ( - ג' סיון ה'תקס"א).

* רבי יצחק אייזיק פון קאריץ (ה'תקי"ג - ה'תקמ"ח), דער ברית כהונת עולם.

* רבי משה פון פשעווארסק ( - י"ב טבת ה'תקס"ב), דער אור פני משה.

* רבי משה פון פשעווארסק ( - ט' חשוון ה'תקנ"ד).

* רבי משולם פייוויש העלער ( - כ' כסלו ה'תקנ"ה), פון זבאריזש, דער "יושר דברי אמת".

* רבי עוזיאל מייזליש ( - כ"ח כסלו ה'תקמ"ו), רב פון ריטשוואהל.

* רבי צבי הערש פון נאדווארנא ( - כ' סיון ה'תקס"ב).

* רבי שלמה גאטליב הי"ד (ה'תצ"ח - כ"ב תמוז ה'תקנ"ב), פון קארלין.

* רבי שמעון שלמה פון סאווראן ( - ה'תק"ן).

### די רשימה איז זיכער נישט פערטיג!!
קאַטעגאָריע:חסידות
קאַטעגאָריע:רשימות
יעקב ישראל טווערסקי

**רבי יעקב ישראל טווערסקי זצ"ל** (ה'תקנ"ד - י"ג אלול ה'תרל"ו), מגיד פון טשערקאס.

## אפשטאם
**רבי יעקב ישראל** איז געבוירן אין יאר ה'תקנ"ד, צו זיין פאטער הרב **מרדכי טווערסקי** דער טשערנאבילער מגיד, א זון פון הרב מנחם נחום טווערסקי פון טשערנאביל, דער מאור עינים, א זון פון הרב צבי, א זון פון רבי נחום גאון, באקאנט אלס רבי אדם בעל שם. און צו זיין מוטער מרת **שרה**, א טאכטער פון הרב אהרן (הגדול) פון קארלין. 

## רבנות
אין יאר ה'תקצ"ד איז **רבי יעקב ישראל** אויפגענומען געווארן אלס מגיד אין הארניסטייפל, און אנגעהויבן פראווען רביסטעווע, אין יאר ה'תר"ך איז אריבער קיין טשערקאס.

## הסתלקות
**רבי יעקב ישראל** איז נפטר געווארן י"ג אלול ה'תרל"ו, און ער ליגט אין טשערקאס.

## זיין פאמיליע
ו' שבט ה'תקע"א האט **רבי יעקב ישראל** געהייראט אין לאדי מרת **דבורה לאה** ( - א' סיון ה'תרל"ו), א טאכטער פון הרב **דובער פון ליובאוויטש**. זייערע קינדער: 

* מרת **שרה פריידא** די ווייב פון הרב **מנחם נחום שניאורסאהן** פון ניעזען.
:* הרב **מרדכי דוב טווערסקי** ( - ט"ז ניסן ה'תר"ף), פון טומשפאל. 
:* הרב **משה זלמן טווערסקי**, פון טשמישלה.

* מרת **אדל**

* מרת **שטערנא פייגא (רחל)** די ווייב **בזיווג ראשון** פון הרב **משולם זוסיא יצחק אויערבאך** (ה'תקע"ט - ה'תרמ"ב), רב אין טאלמיטש.
:* הרב **מרדכי דוב טווערסקי** רב אין הארנאסטייפל, אין יאר ה'תרט"ז האט ער געהייראט מרת **רייצא** א טאכטער פון הרב **חיים האלבערשטאם** דער צאנזער רב.
:* מרת **שרה בתיה** די ווייב **בזיווג ראשון** פון הרב **אהרן משה שניאורסאהן**. **בזיווג שני** די ווייב פון הרב **מאיר אלטער הלוי שפירא**, רב אין לובני, פאלטאווע.
:* מרת **פייגא** די ווייב פון הרב **יוסף ראבינאוויטש** פון בופאלא, אמעריקא 
:* מרת **חנה חייטשע** די ווייב פון הרב מרדכי פון סלחוב.

* מרת **חישא ברכה**

* מרת **חנה**, די ווייב פון הרב **יוסף יצחק שניאורסאהן** (ה'תקפ"ב - י"ח כסלו ה'תרל"ז), פון אוורוטש
:* רבי **שניאור זלמן מרדכי שניאורסאהן**, ( - כ"ד ניסן ה'תרכ"ו) פון זשיטאמיר.
:* רבי **נחום דובער שניאורסאהן**, ( - י"ד ניסן ה'תרנ"ד).
:* רבי **אהרן משה שניאורסאהן**, פון אוורוטש
:* מרת **שיינא ברכה**, די ווייב פון רבי **נפתלי הירץ דוליצקא** פון קאמינקא.
:* מרת **שטערנא שרה**, די ווייב פון רבי **שלום דובער שניאורסאהן**, רבי פון **ליובאוויטש**

## זיינע ספרים
* עמק תפלה

## זעט אויך
* טשערנאבילער גזע

## רעפערענצען
* *מאורי אור*
* *אנציקלופדיה לחכמי גליציה*, מאיר וונדר
* *ספר היחס מטשרנוביל*, אהרן דוד טווערסקי

טווערסקי, יעקב ישראל
קאַטעגאָריע:טשערנאבל
משה טווערסקי

**רבי משה טווערסקי זצ"ל** (ה'תקמ"ט - י"ח טבת ה'תרכ"ו), מגיד פון קאריסטשאוו.

## אפשטאם
**רבי משה** איז געבוירן אין יאר ה'תקמ"ט, צו זיין פאטער הרב **מרדכי טווערסקי** דער טשערנאבילער מגיד, א זון פון הרב מנחם נחום טווערסקי פון טשערנאביל, דער מאור עינים, א זון פון הרב צבי, א זון פון רבי נחום גאון, באקאנט אלס רבי אדם בעל שם. און צו זיין מוטער מרת **שרה**, א טאכטער פון הרב אהרן (הגדול) פון קארלין. 

## רבנות
נאך זיין פאטער'ס פטירה אין יאר ה'תקצ"ז האט **רבי משה** נישט געוואלט פירן קיין רעביסטעווע, האלטענדיג אז ער איז נישט פאסענט (ראוי) דערצו, הערשט עטליכע יאר שפעטער האט ער זיך געצויגן קיין קאריסטשאוו אנגעהויבן פראווען.

## הסתלקות
**רבי משה** איז נפטר געווארן י"ח טבת ה'תרכ"ו, און ער ליגט אין קאריסטשאוו.

## זיין פאמיליע
**רבי משה** האט געהייראט **בזיווג ראשון**  מרת **חנה** א טאכטער פון הרב **יעקב יוסף פון אוסטראה** (דער צווייטער), א זון פון הרב פנחס פון אוסטראה, א זון פון הרב **יעקב יוסף פון אוסטראה** (דער ערשטער), דער רב ייבי. זיינע קינדער:

* הרב **מרדכי טווערסקי** (ה'תר"ב - א' ר"ח אדר ה'תרע"ו), פון קאריסטשאוו. ער האט געהייראט מרת **גיטל לאה**, א טאכטער פון הרב **אברהם טווערסקי** פון טוריסק.
:* הרב **נחום יוסף טווערסקי** ער האט געהייראט מרת **יוכבד**, א טאכטער פון הרב ישעיה משולם זושא טווערסקי ( - כ"ח תמוז ה'תרמ"א), מגיד פון טשערנאביל, א זון פון הרב אהרן טווערסקי פון טשערנאביל.
:* הרב **דוד יעקב טווערסקי**, ער האט געהייראט א טאכטער פון הרב **ישראל טווערסקי** פון סקווירא, א זון פון הרב יצחק טווערסקי פון סקווירא.
:* הרב **משה טווערסקי**, ער האט געהייראט א טאכטער פון הרב **אפרים מרגליות** פון טוריסק, אן איידעם פון הרב אברהם טווערסקי פון טוריסק
:* הרב **יצחק טווערסקי**, אן איידעם פון הרב **משה שפירא** פון סלאוויטא.
:* מרת **שרה הינדא**, די ווייב פון הרב **יעקב טווערסקי** א אייניקל הרב יצחק טווערסקי פון סקווירא.
:* מרת **חנה**, די ווייב פון הרב **משה אריה לייב טווערסקי** ( - כ' תמוז ה'תרצ"ז), פון חעלים, א זון פון הרב מנחם נחום טווערסקי פון בריסק

* מרת **שרה חיה**,

* מרת **רייזל**, די ווייב פון הרב **ברוך אשר טווערסקי** ( - כ"ב סיון ה'תרס"ה), פון טשערנאביל, א זון פון הרב אהרן טווערסקי פון טשערנאביל.

**בזיווג שני** האט **רבי משה** געהייראט א טאכטער פון הרב צבי אריה לנדא ( - י"א תשרי ה'תקע"ב), פון אליק.

## זעט אויך
* טשערנאבילער גזע

## רעפערענצען
* *מאורי אור*
* *אנציקלופדיה לחכמי גליציה*, מאיר וונדר
* *ספר היחס מטשרנוביל*, אהרן דוד טווערסקי

טווערסקי, משה
קאַטעגאָריע:טשערנאבל
קאַטעגאָריע:טווערסקי פאמיליע
אלומיניום

250px|לינקס
250px|לינקס|קליין|זילבער, פאַרביק אַלומינום.
**אלומיניום** איז דער כעמישער עלעמענט אין דער באראן גרופע, מיט סימבאל **Al** און אטאם נומער 13. ער איז זילבער-ווייס, און איז נישט צעלאזלעך אין וואסער.

אלומיניום איז דער מערסטער שפֿע'דיקער מעטאל אין דער ערדס סקארע, און דער דריטער מערסטער שפֿע'דיקער עלעמענט, נאך זויערשטאף און סיליקאן. בערך 8% אין וואג פון דער ערדס הארטן אויבערפלאך איז אלומיניום. אלומיניום איז צו רעאקטיוו פארצוקומען אין נאטור אלס פרייער מעטאל. אבער מ'טרעפט אים אין קאמבינאציע אין מער ווי 270 פארשידענע מינעראלן. דער הויפט מקור פון אלומיניום איז באקסיט ארץ.

מען ניצט אלומיניום צו מאכן אויטאמאבילן, עראפלאנען און שינעס פאר דער באן.

אלומינים געפינט זיך אין קארונדום פון וואס געפינט זיך דער רובין שטיין.

## רעפערענצן 
## וועבלינקען 
* WebElements.com – אלומיניום
* עלעקטראליטישע פראדוקציע
* וועלט פראדוקציע פון אלומיניום, לויט לעדער
* Price history of aluminum, according to the IMF
* היסטאריע פון אלומיניום (from the website of the International Aluminium Institute) 
* ע-מעדיצין - אלומיניום

קאַטעגאָריע:כעמישע עלעמענטן
קאַטעגאָריע:מעטאלן
קאַטעגאָריע:מאטעריאלן
דוד טווערסקי (טאלנא)

**רבי דוד טווערסקי זצ"ל** (ה'תקס"ח - י' אייר ה'תרמ"ב), מגיד פון טאלנא.

## אפשטאם
**רבי דוד** איז געבוירן אין יאר ה'תקס"ח, צו זיין פאטער הרב **מרדכי טווערסקי** דער טשערנאבילער מגיד, א זון פון הרב מנחם נחום טווערסקי פון טשערנאביל, דער מאור עינים, א זון פון הרב צבי, א זון פון רבי נחום גאון, באקאנט אלס רבי אדם בעל שם. און צו זיין מוטער מרת **פייגא**, א טאכטער פון הרב **דוד לייקעס**. 

## רבנות
**רבי דוד** איז געווארן אויפגענומען אלס מגיד אין וואסילקיוב, שפעטער איז ער אריבער קיין טאלנא. אין יאר ה'תרל"ח האט **רבי דוד**זיך געצויגן קיין גאליציע, און זיך באזעצט אין בראד, נאכהער איז ער צוריק קיין טאלנא.

## הסתלקות
**רבי דוד** איז נפטר געווארן י' אייר ה'תרמ"ב, און ער ליגט אין טאלנא.

## זיין פאמיליע
**רבי דוד** האט געהייראט מרת **יענטא דבורה** א טאכטער פון הרב **ישראל אברהם פון טשערנאסטראה**, א זון פון הרב משולם זושא פון האניפאלי, באקאנט אלס דער רבי ר' זושא. זייערע קינדער:

* הרב **מרדכי טווערסקי** (נפ' ו' תשרי תרל"ב ווען זיין פאטער האט נאך געלעבט) ער האט געהייראט א טאכטער פון הרב **שלמה** פון סאווראן.
:* הרב **מנחם נחום טווערסקי** ( - י"ט כסלו ה'תרע"ו), ממלא מקום פון זיידן אין טאלנא, ער האט געהייראט א טאכטער פון הרב **משה צבי** פון טשעשילניק.
::* הרב **דוד מרדכי טווערסקי** (ה'תרמ"ח - י"ז תשרי ה'תשי"ז), פון יאר ה'תרע"ג טאלנער רבי אין ניו יארק. ער האט געהייראט  א טאכטער פון הרב **שלמה זלמינא** פון ראשקאוו.
:::* הרב **יוחנן טווערסקי** (י' אלול ה'תרס"ו - כ"ה כסלו ה'תשנ"ט) - טאלנער רבי אין בית וגן, ירושלים.
::* הרב **יוחנן טווערסקי**
::* הרב **יצחק טווערסקי**
::* הרב **משה צבי טווערסקי** (ה'תר"ן - ה'תשל"ב), טאלנער רבי אין פילאדעלפיע. ער האט געהייראט  א טאכטער פון הרב **יחיאל העשל** פון קריליוויץ.
::* הרב **משולם זוסיא טווערסקי** ( - ה'תשל"ב), פון יאר ה'תרפ"ט טאלנער רבי אין באסטאן. 
::* הרב **אברהם טווערסקי**
::* הרב **אהרן טווערסקי**

* מרת **חיה**, די ווייב פון הרב **מנחם נחום טווערסקי** (כ"ב סיון ה'תקפ"ט - ד' תמוז ה'תרמ"ז), פון בריסק.

* מרת **שיינדיל**, די ווייב פון הרב **מנחם נחום טווערסקי**, פון שפיקאוו, א זון פון איר פעטער הרב יצחק טווערסקי, פון סקווירא. 

* מרת **ציזע**, די ווייב פון הרב **חיים מאיר היילפרין** פון בארדיטשוב, און בזיווג שני ווייב פון רבי מרדכי טווערסקי פון רחמיסטריווקא.

## זיינע ספרים
* מגן דוד
* ברכת דוד
* קהלת דוד

## זעט אויך
* טשערנאבילער גזע 

## רעפערענצען
* *מאורי אור*
* *אנציקלופדיה לחכמי גליציה*, מאיר וונדר

טווערסקי, דוד
קאַטעגאָריע:טשערנאבל
מאלאריע

קליין|250px|עלעקטראן מיקראגראף פון פלאַסמאדיום
**מאלאריע** איז אן אנשטעקיקע קראנקייט, וואס ווערט פארשאפן פון פאראזיטן. מענטשן שטעקן זיך מיט מאלאריע ווען דער פאראזיט קומט אריין אינעם בלוט.

מאלאריע איז איינע פון די הויפט סיבות פון טויט אין דער וועלט: זי איז גורם א האלבן מיליארד קראנקען און צוויי מיליאן טויטן יאר יערלעך. רוב פון די וואס שטארבן זענען אין אפריקע דרום פון דער סאהארע. 

דער פאראזיט וואס פארשאפט מאלאריע הייסט *פלאַסמאדיום*, אן ארגאניזם מיט אין צעל וואס איז נישט קיין באקטעריע.

ס'זענען דא פארשידענע זגאלן פון *פלאַסמאדיום* וואס פארשאפן מאלאריע אין מענטשן: *פֿאַלקיפאַרום* מאלאריע איז דער ערגסטער מין, און הרגעט די מערסטע מענטשן.

מענטשן ווערן קראנק פון מאלאריע דורך אנאפעלעס קאמארן.

קאַטעגאָריע:קרענק
נעליפינא

**נעליפינא** (, , ) איז א דארף אין קארפאטארוס, 26 ק"מ מזרח פון מונקאטש און 5 ק"מ מזרח פון סוואליאווא.

ביזן ערשטן וועלט קריג איז דאס דארף געווען אין אונגארן, מיטן נאמען הארשפאלווא. נאכן קריג האט קארפאטא-רוס געהערט צו דער נייער מדינה טשעכאסלאוואקיי, און דאס דארף האט באקומען דעם היינטיגן סלאווישן נאמען. ביים צווייטן וועלט קריג איז דער אומגעגנט צוריקגעגעבן צו אונגארן, און זייט דעם קריג איז ער צוגענומען צו אוקראינע.

די יידישע באפעלקערונג פונעם דארף איז געווען 209 אין תרל"ז, און 496 אין תרפ"א.

עס איז געווען א קליין דארף און עס איז געווען דארטן נאטורליכע ערהוילונגען, און צוליב דעם פלעגן אהין קומען אסאך רבנים, איינער פון זיי איז געווען דער נאסאדער רב, הגה"ק ר' אברהם יושע פריינד זצ"ל.

## רעפערענצן
קאַטעגאָריע:דערפער אין אוקראינע
קאַטעגאָריע:קארפאטארוס
קאטעגאריע:שטעטלעך אין אונגארן
קאטעגאריע:אידישע יישובים אין אייראפע
קאטעגאריע:קור ערטער
צווייטע וועלט מלחמה רעגירער

דאס איז א רשימה פון רעגירער ביי דער צווייטער וועלט מלחמה.

*דווייט דעיוויד אייזנהאוער
*הערי ס. טרומאן
*נעוויל טשעמבערליין
*ווינסטאן טשערטשיל
*זשארזש מארשאל

*דאגלעס מעקארטור

*טשעסטער נימיץ
*פרענקלין דעלאנאו רוזעוועלט

בערנארד מאנטגאמערי

שארל דע גאל

יאזעף סטאלין

וואסילי טשויקאוו

גיאורגי זשוקאוו

איוואן קוניאוו

וויאטשעסלאוו מאלאטאוו

דוד בן גוריון

נחום גאלדמאן

הענריעטע סולד

היראהיטו

פומימארו קנואה

הידקי טאזשא

איסוראקו יאמאמוטא

בעניטא מוסאליני

אדאלף היטלער

הערמאן גערינג

היינריך הימלער

אדאלף אייכמאן

יאאכים פאן ריבענטראפ

ערווין ראמעל

וולאדיסלאוו ראצקייעוויטש

וולאדיסלאוו שיקארסקי

מיקלאש הארטי

פערענץ סאלאשי

יאן אנטאנעסקו

מיכיי דער ערשטער

טשיאנג קיי שעק
מנחם נחום טווערסקי (מאקאראוו)

**רבי מנחם נחום טווערסקי זצ"ל** (ה'תקס"ה - ז' תשרי ה'תרי"א), פון מאקאראוו.

## אפשטאם
**רבי נחום** איז געבוירן אין יאר ה'תקס"ה, צו זיין פאטער הרב **מרדכי טווערסקי** דער טשערנאבילער מגיד, א זון פון הרב מנחם נחום טווערסקי פון טשערנאביל, דער מאור עינים, א זון פון הרב צבי, א זון פון רבי נחום גאון, באקאנט אלס רבי אדם בעל שם. און צו זיין מוטער מרת **פייגא**, א טאכטער פון הרב **דוד לייקעס**. 

## רבנות
נאך זיין פאטער'ס פטירה אין יאר ה'תקצ"ז האט **רבי נחום** אנגעהויבן פירן זיין רעביסטעווע, אין דער שטאט מאקאראוו

## הסתלקות
**רבי נחום** איז נפטר געווארן ז' תשרי ה'תרי"א, און ער ליגט אין מאקאראוו.

## זיין פאמיליע
**רבי נחום** האט געהייראט מרת **הינדא מאטיל** א טאכטער פון הרב **יוסף הורוויץ**, פון טורטשין, א זון פון הרב יעקב יצחק פון לובלין, דער חוזה. זייערע קינדער:

* הרב **יעקב יצחק טווערסקי** ( - ל' ניסן ה'תרנ"ב), פון מאקאראוו. ער האט געהייראט א טאכטער פון הרב **שמואל אבא שפירא**, פון סלאוויטא, אן אייניקל פון רבי פנחס קאריצער. אייגינטימער פון דעם באקאנטן דריקעריי אין סלאוויטא.
:* הרב **משה מרדכי טווערסקי** ( - כ' טבת ה'תר"ף), פון מאקאראוו, ער האט געהייראט א טאכטער פון הרב **יהושע רוקח** (ה'תקפ"ה - כ"ג שבט ה'תרנ"ד), רב אין בעלזא. 
:* הרב **דוד טווערסקי** ( - כ"ד חשוון ה'תרס"ג), פון מאקאראוו, ער האט געהייראט מרת **פייגא** א טאכטער פון הרב **אברהם טווערסקי** (ה'תקס"ו - ב' תמוז ה'תרמ"ט), פון טוריסק. 
:* הרב **ישעיה טווערסקי** ( - כ"ב חשוון ה'תר"ף), פון מאקאראוו, ער האט געהייראט א טאכטער פון הרב **חיים מנחם העשל** פון זשינקאוו.
:* מרת **חיה**, די ווייב **בזיווג ראשון** פון הרב **ברוך מאיר טווערסקי** ( - ה' אייר ה'תרע"א), פון זארינץ.

* מרת **חיה**, די ווייב פון הרב **אשר פון סטאלין** ( - ט"ו מנחם אב ה'תרל"ג). זי איז נפטר געווארן ביים געבורט פון איר טאכטער:
:* מרת **חנה**, די ווייב פון הרב **מרדכי טווערסקי** ( - ח' תמוז ה'תרע"ג) פון קאזמיר.

* מרת **שיינא צביא** די ווייב פון הרב **צבי אריה לאנדא** ( - י"א תשרי ה'תקע"ב), פון אליק

* מרת **אדל**, די ווייב פון הרב **מרדכי מרגליות**, פון דוסיבאר, א זון פון הרב מנחם נחום מרגליות רב אין מאציעוו.

## זעט אויך
* מאקאראוו (הויף)
* טשערנאבילער גזע 

## רעפערענצן
טווערסקי, מנחם נחום
קאַטעגאָריע:טשערנאבל
יאאכים פאן ריבענטראפ

thumb|left|יאאכים פאן ריבענטראפ
**יאאַכים פאן ריבענטראפ** (דעם 30סטן אפריל 1893 - 16טן אקטאבער 1946) איז געווען אויסערן מיניסטער פון דייטשלאנד פון 1938 ביז 1945. מ'האט אים געהאנגען אלס קריגס פארברעכער נאך די נירנבערג פראצעסן.

## זיינע יונגע יארן 
פאן ריבענטראפ איז געבוירן אין וואסעל, אינען אונטערשטן טייל פונעם ריין. זיין פאטער איז געווען א קאמאנדיר, ער האט געוווינט אין פארשידענע לענדער, אינדרויסן פון דייטשלאנד, און דערפאר האט ער גוט באהערשט ענגליש און פראנצויזיש, ער איז געווען א זעלנער אין דער ערשטער וועלט מלחמה, און איז געהעכערט געווארן אין ראנג צו אן אפיציר, און האט באקומען דעם אייזן מעדאל.

נאך דער מלחמה האט ער זיך אנגעשלאסן אין דער דיפלאמאטישער געמיינדע, און ער איז געשטעלט געווארן אין טערקיי.

ער האט פארלאזט זיין דיפלאמאטישע ארבעט, און געווארן א וויין סוחר. אין 1930 האט ער זיך געטראפן מיט היטלער, און אין 1932 זיך אנגעשלאסן אין דער נאצי פארטיי, ער איז געגעבן געווארן א מעדאל פון כבוד דורך דעם עס עס.

אין 1933, ווען היטלער איז געקומען צו דער מאכט, איז ער געווארן מיניסטער פאר ספעציעלע אנגעלעגנהייטן, ער האט אנגעפירט די פארהאנדלונגען מיט ענגלאנד, אויפן ים קרעפטן פארשטענדעניש. דער דייטשלאנד-יאפאן פאקט, אפילו עס האט קיין אפעקטיווע מיינונג ניט געהאט, אבער ווען איטאליע האט זיך צוגעשלאסן, איז עס געווארן דער פאקט פון די אקסיס.

אין יאר 1936, איז ער געשיקט געווארן אויף ענגלאנד אלס אמבאסאדאר, וואס ער האט אנגעהאלטן ביז 1938, ווען ער איז צוריקגערופן געווארן קיין בערלין, ווי ער איז געווארן אויסערן מיניסטער, אויפן פלאץ פון קאנסטאנטין פאן נויראט, און זייענדיק א פייערליכער אנהענגער פון היטלער, האט היטלער געקענט אנגיין מיט זיינע פינסטערע פלענער.

## די צווייטע וועלט מלחמה 
ווען די צווייטע וועלט מלחמה האט אויסגעבראכן, איז זיין ארבעט געווארן מינדערוויכטיג, סמערהייט לענדער האבן איגנארירט דייטשלאנד, און ווען ער האט פרובירט צו טיילן מיינונגען, נאכדעם ווען דייטשלאנד האט אינוואדירט רוסלאנד, ער האט געוואלט אז די דומע רעגירונגען,זאלן אנגעפירט ווערן דורכן אויסערן מיניסטעריום, איז ער שנעל שטיל געווארן דורך היטלער, 
ריבענטראפ האט פארהאנדלט מיט די יאפאנער, אז זיי זאלן אטאקירן רוסלאנד, אבער זיי האבן נישט איינגעגעבן, און ווען יאפאן האט אטאקירט די פאראייניגטע שטאטן, אויף פערל הארבער, האט היטלער דערקלערט קריג קעגן די פאראייניקטע שטאטן, און קעגן ריבענטראפס מיינונג,
ריבענטראפ האט געהאלטן, אז די מינוט וואס אמעריקע שליסט זיך אן אינעם קריג, וועלן דייטשלאנדס אויסזיכטן צו געווינען, זיין נאנט צו זערא.

## נאך דער מלחמה 
ביי דער ענדע פון דער מלחמה, איז ער אויפגעזאגט געווארן, און ארטור זייס אינקווארט, האט אים איבערגענומען, אין די רעגירונג פון קארל דעניץ, דער פאסטן האט גארנישט געמיינט, אן גאר שנעל האבן זיך ביידע געפונען פארן געריכט, ביים נירנבערג פראצעס איז ער פאראורטיילט געווארן צום טויט, און ער איז געהאנגען געווארן, זיינע מעמוארן זענען געדרוקט געווארן 1953.

## זעט אויך 
* ריבענטראפ מאלאטאוו אפמאך 

קאַטעגאָריע:נאציס
קאַטעגאָריע:צווייטע וועלט מלחמה רעגירער
קאטיושא

**קאטיושא** איז אן אלט מאדישע, טויטליך ראקעטע, וואס רוסלאנד האט פאבריצירט, ביי די צווייטע וועלט מלחמה.

היינט איז עס מערסטנס באנוצט דורך טעראר גרופעס, ווי ביי דער צווייטער לבנון מלחמה, האט עס כיזבאללא גענוצט, און, ביי דער ישראלדיקער געגאסענע בליי אפעראציע, האט כאמאס גענוצט עטליכע פון די סארט ראקעטן.

עס איז היבש טויטליך און שעדליך, ביי דער צווייטער לבנון מלחמה, האט איינע אזא ראקעטע, אומגעברענגט אכט מענטשן, אין א ישראל באנען מעכאניקערס גאראזש.

קאַטעגאָריע:טעראר
קאַטעגאָריע:על אקצא אינטיפאדע
איסאראקו יאמאמאטא

**איסאראקו יאַמאַמאטא** (דעם 4טן אפריל 1884 - דעם 18טן אפריל 1943) איז געווען דער קאמענדאנט פונעם יאפאנעזישן פלאט אין אנהייב פונעם צווייטן וועלט קריג.

## לעבנסגעשיכטע 
פון 1919 ביז 1921 האט ער שטודירט אין הארווארד אוניווערסיטעט.

## צווייטע וועלט מלחמה 
ער איז געווען אדמיראל, פון די יאפאנעזע ים קרעפטן, ביי די צווייטע וועלט מלחמה, דער פלאנירער פון די אטאקע אויף פערל הארבער, וואס האט אריינגעשלעפט די פאראייניגטע שטאטן אינעם קריג.

ער איז געווען א גלענצענדער גענעראל, וואס האט דורכגעפירט געלונגענע אטאקעס, אויף די אליאירטע אינעם ווייטן פאסיפיק,
אבער ביים מידוויי קאמף, האט ער געליטן א ביטערע דורכפאל, דורך טשעסטער נימיץ, דער קאמאנדיר פון די אליאירטע אינעם פאציפישן אקעאן.

ער איז אומגעקומען, ווען דער עראפלאן אין וועלכע ער איז געפלויגן, איז אראפגעשאסן געווארן, דורך אן אמעריקאנער קריגס פליגער.

## וועבלינקען 
קאַטעגאָריע:יאפאנעזער
קאַטעגאָריע:צווייטע וועלט מלחמה רעגירער
קאַטעגאָריע:מאטראסן
אברהם טווערסקי (טוריסק)

**רבי אברהם טווערסקי זצ"ל** (ה'תקס"ו - ב' תמוז ה'תרמ"ט) איז געווען מגיד אין טוריסק מער ווי פופציג יאר.

## אפשטאם
**רבי אברהם** איז געבוירן אין יאר ה'תקס"ה, צו זיין פאטער הרב **מרדכי טווערסקי** דער טשערנאבילער מגיד, א זון פון הרב מנחם נחום טווערסקי פון טשערנאביל, דער מאור עינים, א זון פון הרב צבי, א זון פון רבי נחום גאון, באקאנט אלס רבי אדם בעל שם. און צו זיין מוטער מרת **פייגא**, א טאכטער פון הרב **דוד לייקעס**. ווען ער איז געווען אלט צוויי און א האלב יאר איז ער געפארן מיט זיין פאמיליע קיין ליאזני אויף א חתונה.
## רבנות
נאך זיין פאטער'ס פטירה אין יאר ה'תקצ"ז האט **רבי אברהם** זיך געצויגן אין דער שטאט טוריסק וואו ער איז געווארן מגיד און האט אנגעהויבן פירן זיין רעביסטעווע,.

## הסתלקות
**רבי אברהם** איז נפטר געווארן ב' תמוז ה'תרמ"ט, און ער ליגט אין טוריסק.

## זיין פאמיליע
**רבי אברהם** האט געהייראט מרת **ריקל** א טאכטער פון הרב **יעקב אריה לייב שפירא** פון קאוולע, א זון פון הרב מרדכי שפירא פון נעשכיז. זייערע קינדער:

* הרב **מנחם נחום טווערסקי** (כ"ב סיון ה'תקפ"ט -  ד' תמוז ה'תרמ"ז), פון בריסק.

* הרב **מרדכי טווערסקי** (ה'ת"ר - ח' תמוז ה'תרע"ז), פון קאזמיר.

* הרב **יעקב אריה לייב טווערסקי** (ה'תר"ז (אומגעפער) - כ"ח אייר ה'תרע"ח), פון טוריסק

* מרת **שיינא רייזא**, די ווייב פון הרב **אפרים מרגליות**, א זון פון הרב חיים מרדכי מרגליות, דער שערי תשובה **בזיווג ראשון**.
** מרת **פייגא מינטשע**. די ווייב פון הרב **יצחק מאיר העשל** (דער צווייטער), פון זשינקאוו.
** מרת **חיה**, די ווייב פון הרב שלום יוסף פרידמאן (ה'תר"ך - ז' טבת ה'תרמ"ג), פון הוסיאטין.
** מרת **שבע**, די ווייב פון הרב **אברהם דוב טווערסקי** פון רחמיסטריווקא 

* מרת **מינטשע** די ווייב פון הרב **שמואל העשל** פון זשינקאוו.

* מרת **מלכה**, די ווייב פון הרב **אפרים מרגליות**, א זון פון הרב חיים מרדכי מרגליות, דער שערי תשובה **בזיווג שני**.
** מרת **יוכבד**, די ווייב פון הרב **משה טווערסקי**, פון קאריסטשאוו, א זון פון איר פעטער הרב מרדכי טווערסקי.
** מרת **גיטל**, די ווייב פון הרב **מנחם נחום טווערסקי**, פון מאקאראוו.

* מרת **גיטל לאה**, די ווייב פון הרב **מרדכי טווערסקי** (ה'תר"ב - א' ר"ח אדר ה'תרע"ו), פון קאריסטשאוו, א זון פון איר פעטער הרב משה טווערסקי פון קאריסטשאוו.

* מרת **צפורה**, די ווייב פון הרב **ישראל טווערסקי** ( - כ"ז אלול ה'תרע"ט), פון סקווירא, א זון פון איר פעטער הרב יצחק טווערסקי, פון סקווירא. 

* מרת **פייגא**, די ווייב פון הרב **דוד טווערסקי** ( - כ"ד חשוון ה'תרס"ג), פון מאקאראוו, א זון פון איר שוועסטער-קינד הרב יעקב יצחק טווערסקי, פון מאקאראוו.  

## זיינע ספרים
* מגן אברהם

## זעט אויך
* טשערנאבילער גזע 

## רעפערענצען
* *מאורי אור*
* *אנציקלופדיה לחכמי גליציה*, מאיר וונדר

טווערסקי, אברהם
קאַטעגאָריע:טשערנאבל
קאַטעגאָריע:טווערסקי פאמיליע
ארפכשד

**ארפכשד**, איז געווען דער דריטער זון פון שם בן נח (בראשית י', כ"ב ודברי הימים, א' א' יז).

ארפכשד האט געלעבט 438 יאר. צו 35 יאר איז געבוירן זיין זון שֶלַח.

קאַטעגאָריע:פערזענלעכקייטן אין תנ"ך
1973

**1973** איז געווען א נארמאל יאר וואס האט אנגעהויבן מאנטיק.

## געשעענישן 
* 1טן יאנואר - אירלאנד, דאס פאראייניגטע קעניגרייך און דענמארק טרעטן אריין אינעם אייראפעישן פארבאנד
* 10טן יולי - די באהאמא אינזלען ווערן אומאפהענגיק פונעם פאראייניגטן קעניגרייך
* 24סטן מיי - פראפעסאר אפרים קציר איינגעשוואוירן פרעזידענט פון ישראל
* 23סטן סעפטעמבער - ביי די וואלן פאר פרעזידענט אין ארגענטינע ווערט חואן דאמינגא פעראן געוויילט צוריק
* 24סטן סעפטעמבער - גינע-ביסאו פראקלאמירט זיין זעלבשטענדיקייט פון פארטוגאל

אלס ענטפער צו דער יום כיפור מלחמה, האבן די אראבישע לענדער וואס געהערן אן צו אפעק דערקלערט אן עמבארגא, און אויפגעהערט צו עקספארטירן נאפט אין אייראפע. עס איז געווען פון די שווערסטע אויל קריזיסן אין דער היסטאריע, זינט די וועלט איז אריבער צו אויל צו פראדוצירן ענערגיע.

## געשטארבן 
* 22סטן יאנואר - לינדאן זשאנסאן, דער זעקס און דרייסיגסטער פרעזידענט פון די פאראייניגטע שטאטן (געב' 1908)
* 8טן אפריל - פאבלא פיקאסא, שפאנישער מאלער און סקולפטאר (געב' 1881)
* 6טן יולי - אטא קלעמפערער, דיריגענט (געב' 1885)
* 1טן דעצעמבער - דוד בן גוריון, ערשטער פרעמיער מיניסטער פון ישראל

## נאבעל פריזן
פרשת שלח

**שלח** אדער **שלח לך** איז די פערטע סדרה אין ספר במדבר.

רוב פון דער סדרה באהאנדלט די מרגלים וואס משה רבנו האט געשיקט אויסשפיאנען דאס לאנד פון כנען. צום סוף האט דער אייבערשטער גוזר געווען אז די יידן זאלן בלייבן אין מדבר פערציג יאר ביז אלע וואס זענען ארויסגעגאנגען פון מצרים זענען געשטארבן און נאר זייערע קינדער זענען אריינגעגאנגען אין ארץ ישראל.

נאך דעם ווערט געברענגט די נסכים, די פרשה פון נעמען חלה, און ציצית.
1972

**1972** איז געווען אן עיבור יאר וואס האט אנגעהויבן שבת.

## געשעענישן 
* 4טן יאנואר - רויזא היילבראן ווערט די ערשטע פרוי ריכטער אין אלט ביילי, לאנדאן
* 8טן מיי - א סאבענא עראפלאן ווערט געכאפט אונטערוועגס קיין לוד פליפעלד.
* 1טן סעפטעמבער - אין רעקיאוויק, איסלאנד, באבי פישער זיגט באריס ספאסקי און ווערט פראקלאמירט וועלט מייסטער פון שאכשפיל
* 5טן סעפטעמבער - אנגעהויבן דער ישראלדיקער ספארטלער אומקום ביי דער מינכן אלימפיאדע
* 23סטן דעצעמבער -מער ווי 10,000 מענטשן שטארבן אין אן ערדציטערניש אין ניקאראגוא.

## געשטארבן 
* 27סטן אפריל - קוואמע נעקרומא, ערשטער פרעזידענט פון גהאנע (געב' 1909)
* 29סטן מיי - סטעפאן טימאשענקא, אינזשעניר מיט אוקראינישן אפשטאם (געב' 1878)
* 30סטן מיי - אהרון קציר, ישראלדיקער וויסנשאפטלער (געב' 1914)

## נאבעל פריזן 
קאַטעגאָריע:20סטער י"ה
פרשת קרח

**קרח** איז די פינפטע סדרה אין ספר במדבר.

די סדרה באשרייבט דאס מחלוקת פון קרח קעגן משה רבינו.

שפעטער ווערט געברענגט אסאך דינים וואס האבן א שייכות מיט כהנים, למשל, די מתנות כהונה:  ביכורים, תרומה גדולה, בכור און תרומת מעשר.
בעטא

**בעטאַ** (אייבערשטער פֿאל **Β**, אונטערשטער פֿאל **β**; ) איז דער צוויטער אות אין דעם  גריכישן אלפֿאבעט. אין דער סיסטעם פֿון גריכישע נומערן האט ער דעם ווערט 2. ער שטאמט פון דעם בית אין כתב עברי 20px|בית. דער לאטיינישער בוכשטאב B און די קירילישע בוכשטאבן Б און В קומען פון בעטא.

קאַטעגאָריע:גריכישער אלפאבעט
נעילת החג

**נעילת החג** איז די צייט וואס עס ענדיגט זיך א יום טוב.

אין אסאך בתי מדרשים, חסידישע הויפן און ישיבות פירט מען זיך אז מען קומט זיך צוזאמען אין דער צייט און מען פארברענגט און זינגט צוזאמען.
קאַטעגאָריע:ימים טובים
ד'תתקל"א

## קאלענדאר
## געשעענישן
* כ' סיון - עלילת דם אין בלויס, פראנקרייך
## געבוירן 
## נפטר געווארן
* ד' תמוז - רבנו תם, פון די בעלי תוספות
זשיטאמיר גובערניע

**זשיטאמיר גובערניע** (, *זשיטאמירסקא אבלאַסט*), אויך באקאנט אונטערן נאמען **זשיטאמירשטשינא** () איז אן אבלאסט (גובערניע) פון צפון אוקראינע. די הויפטשטאט פון דער גובערניע איז די שטאט זשיטאמיר. 

## היסטאריע 
די גובערניע איז געשאפן געווארן אין דער אוקראינישער סאוועטישער סאציאליסטישער רעפובליק דעם 22סטן סעפטעמבער, 1937.

די גובערניע געפינט זיך אין דעם היסטארישן ראיאן פאלעסיע (, *פאליסיאַ*).

## שטעט אין זשיטאמיר גובערניע 
* אוורוטש
* בערדיטשעוו
* זוועהיל
* זשיטאמיר
* מאלין
* קאראסטישאוו
* ראדאמישל

## שטעטלעך אין זשיטאמיר גובערניע 
* בערדיטשעוו
* טשודנאוו
* רוזשין

קאַטעגאָריע:אוקראינע
חיים יצחק טווערסקי

**רבי (חיים) יצחק טווערסקי זצ"ל** (ה'תרמ"ו - כ"ד ניסן ה'תש"ג), פון לאיעוו.

## אפשטאם
**רבי (חיים) יצחק** איז געבוירן אין יאר ה'תרמ"ו (אומגעפער) צו זיין פאטער הרב **אברהם יהושע העשיל טווערסקי**, פון טשודנאוו, א זון פון הרב מרדכי טווערסקי, פון לאיעוו, א זון פון הרב מנחם נחום טווערסקי, פון לאיעוו, א זון פון הרב אהרן טווערסקי פון טשערנאביל, א זון פון הרב מרדכי טווערסקי, דער טשערנאבילער מגיד, א זון פון הרב מנחם נחום טווערסקי פון טשערנאביל, דער מאור עינים. און צו זיין מוטער מרת **יוכבד** א טאכטער פון הרב **יעקב שפירא**, פון דעלאטין, אן אייניקל פון רבי פנחס קאריצער.

## רבנות
נאך א צייט וואס ער איז געווען אין מוזשיר האט זיך **רבי חיים יצחק** געצויגן קיין קיעוו אין יאר ה'תרפ"ג וואו ער האט געהאט אן ערלויבניש פון דער רעגירונג צו פירן א בית מדרש מיט געציילטע מענטשן. שפעטער האט מען אנולירט זיין ערלויבניש אבער ער האט געפראוועט דארט ווייטער די רביסטעווע באהאלטענעהייט, מיט א א בית מדרש, א מקווה און א מלמד פאר חדר יינגלעך. אין יאר ה'תרצ"ז איז ער דערפאר איינגעזעצט אין טורמע אין קיעוו, וואו מ'האט נישט אריינגעלאזט קיין כשר עסן. שפעטער האט מען אים געמשפטעט צו אכט יאר גלות אין סיביר.

## הסתלקות
**רבי חיים יצחק** איז נפטר געווארן אין סיביר כ"ד ניסן ה'תש"ג. 

## זיין פאמיליע
**רבי חיים יצחק** האט געהייראט מרת **רעכיל דבורה** א טאכטער פון הרב **יצחק ישעיה האלבערשטאם** הי"ד, רב אין טשחויוו, דער יונגסטער זון פון הרב חיים האלבערשטאם דער צאנזער רב. זייערע קינדער:

* **פריידא** (געשטארבן יונגערהייט)
* הרב **יעקב טווערסקי** פון ארץ ישראל.
* הרב **מרדכי טווערסקי** הי"ד.
* הרב **משולם זוסיא טווערסקי** (ה'תרע"ו - ה'תשמ"ח), טשערנאבילער רבי פון בני ברק.
:* הרב **מנחם נחום טווערסקי**, טשערנאבילער רבי פון בני ברק, ער האט געהייראט מרת **נחמה** א טאכטער פון הרב **אלחנן היילפרין**, פון לאנדאן.
:* מרת **חנה** די ווייב פון הרב **ישראל האגער**, פון וויזשניץ.
:* הרב **ישעיה טווערסקי**, טשערנאבילער רבי פון בארא פארק.
:* הרב **חיים יצחק טווערסקי**
:* די ווייב פון הרב **ניסן ראזענבוים** פון קרעטשניף
:* הרב **יהושע העשיל טווערסקי**, ער האט געהייראט מרת **מרים חנה** א טאכטער פון הרב **אהרן מרדכי ראטנער**.
* הרב **דוד יחיאל טווערסקי**.
* מרת **רבקה מרים**.
* מרת **יוכבד**.
* מרת **מירל**

## זעט אויך
* טשערנאבילער גזע

## רעפערענצען
* *מאורי אור*
* *אנציקלופדיה לחכמי גליציה*, מאיר וונדר
* *ספר היחס מטשרנוביל*, אהרן דוד טווערסקי

טווערסקי, חיים יצחק
קאַטעגאָריע:טשערנאבל
סיביר

[קליין|250px|
&#160;&#160;&#160;&#160;&#160;&#160;&#160;[סיבירער פעדעראלער דיסטריקט
&#160;&#160;&#160;&#160;&#160;&#160;&#160;געאגראפיש רוסיש סיביר
&#160;&#160;&#160;&#160;&#160;&#160;&#160;היסטאריש סיביר]]

**סיביר** (), איז דער טייל פון רוסלאנד וואס געפינט זיך אין אזיע. עס באדעקט ברייטע לאנדשאפטן, און ציט פון די אוראל בערג ביזן פאציפישן אקעאן.עס גייט פונעם ארקטישן אקעאן אין צפון ביזן גרענעץ מיט כינע און מאנגאליי אין דרום. סיביר באדעקט אומגעפער 77% פון דער גארער רוסישער טעריטאריע. עס איז פון די קעלטסטע ערטער אויף דער ערד.

## געאגראפיע 
די גרויסע טייכן פון סיביר זענען דער אב, דער יעניסיי און דער לענא.

בערך 70,000 יידן וואוינען אין סיביר. 

## רעפערענצן 
קאַטעגאָריע:רוסלאנד
אברהם יהושע העשיל טווערסקי (לאיעוו)

**רבי אברהם יהושע העשיל טווערסקי זצ"ל** (י' טבת ה'תר"ך - י"ח תמוז ה'תרע"ד) פון טשודנאוו.

## אפשטאם
**רבי אברהם יהושע העשיל** איז געבוירן עשרה בטבת ה'תר"ך צו זיין פאטער הרב **מרדכי טווערסקי** פון לאיעוו, א זון פון הרב מנחם נחום טווערסקי, פון לאיעוו, א זון פון הרב אהרן טווערסקי פון טשערנאביל, א זון פון הרב מרדכי טווערסקי, דער טשערנאבילער מגיד, א זון פון הרב מנחם נחום טווערסקי פון טשערנאביל, דער מאור עינים. 

## רבנות
**רבי אברהם יהושע העשיל** האט שוין ביים לעבען פון פאטער געפראוועט רביסטעווע אין דער שטאט טשידנאוו, אין יאר ה'תרס"ז אומגעפער איז ער אריבער קיין מאזיר.

## הסתלקות
**רבי אברהם יהושע העשיל** איז נפטר געווארן י"ח תמוז ה'תרע"ד, און דער שטאט אטוואצק, און מען האט אים באערדיגט אין דעם בית החיים פון דעם דערבייאיגן שטעטל קארטשעוו.

## זיין פאמיליע
**רבי אברהם יהושע העשיל** האט געהייראט מרת **יוכבד** א טאכטער פון הרב **יעקב שפירא** פון דעלאטין, אן אייניקל פון רבי פנחס קאריצער. פון זייערע קינדער:

* מרת **צפורה**, די ווייב פון הרב **יצחק טווערסקי**, א זון פון הרב משה דן טווערסקי, פון סקווירא.
* די ווייב פון הרב **מרדכי ישראל טווערסקי** הי"ד, פון חאטין.
* מרת **חנה חיה**, די ווייב פון הרב **אברהם יעקב פערלאוו** ( - ו' אייר ה'תש"ו), פון סטאלין - ניו יארק.
* הרב **חיים יצחק טווערסקי** פון לאיעוו (ה'תרמ"ו - כ"ד ניסן ה'תש"ג). ער האט געהייראט מרת **רעכיל דבורה** א טאכטער פון  הרב יצחק ישעיה האלבערשטאם הי"ד.

## זעט אויך
* טשערנאבילער גזע

## רעפערענצען
* *מאורי אור*
* *אנציקלופדיה לחכמי גליציה*, מאיר וונדר
* *ספר היחס מטשרנוביל*, אהרן דוד טווערסקי

טווערסקי, אברהם יהושע העשיל
קאַטעגאָריע:טשערנאבל
וויאטשעסלאוו מאלאטאוו

**וויאַטשעסלאַוו מאלאטאוו** (; דעם 9טן מערץ 1890 - דעם 8טן נאוועמבער 1986) האט געדינט אלס אויסערן מיניסטער, פונעם סאוועטן פארבאנד, דורכאויס דער צווייטער וועלט מלחמה, און ער האט אונטערגעשריבן אויף דעם ריבענטראפ מאלאטאוו אפמאך. דער נאמען מאלאטאוו קאקטייל, איז אויף זיין נאמען.

ער איז געבוירן אין קוקארקע, אינעם צארישן רוסלאנד, מיטן נאמען וויאטשעסלאוו מיכייעלעוויטש סקראביען, אין 1906 האט ער זיך אנגעשלאסן, אינעם סאציאל דעמאקראטיש, רוסלאנד ארבעטער פארטיי, ער איז ארעסטירט געווארן עטליכע מאל, געווען אין סיביר, פאר זיינע פאליטישע אקטיוויטעטן, ביזן אקטאבער רעוואלוציע, דעמאלט איז ער ערוויילט געווארן, צום צענטראלן קאמיטעט פונעם קאמוניסטישן פארטיי, און ער האט זיך געטוישט די נאמען צו מאלאטאוו. 

ביז 1922, ווען ער האט אנגעפאנגען ארבעטן אונטער סטאלין, און ווען לענין איז געשטארבן, האט מאלאטאוו געשטיצט סטאלין קעגן טראצקי, און די אנדערע.

אין 1930 האט סטאלין אים געשטעלט אלס פרעמיער מיניסטער, און ער האט אונטער געשריבן
 
אויף אלע פארלאנגען פון סטאלין, אויף די ברוטאלע אויסרייניגונג, פון די פארטיי און סטאלינס פיינט.

אין 1939, איז ער געווארן אויסערן מיניסטער, און אין יענע יאר האט ער אונטער געשריבן, דעם נישט-אגרעסיע-אקט מיט דייטשלאנד, וואס איז באוויסט אויפן נאמען ריבענטראפ מאלאטאוו אפמאך.

אין 1940, איז דער נאמען פון שטאט פרעם געטוישט געווארן צו מאלאטאוו, לכבוד זיין פופציגסטע געבורטסטאג.

ביי די צווייטע וועלט מלחמה, איז ער געווען זייער אקטיוו, פירנדיג געשפרעכן מיט די פאראייניגטע שטאטן, און מיט גרויס בריטאניע, נאכן קריג האט ער ווייטער אנגעפירט מיט דיפלאמאטישע אקטיוויטעטן, און ער איז געווען א פייערליכע שטיצער פון מדינת ישראל, אין 1949 איז ער אויפגעזאגט געווארן פון אמט, זיין ווייב פאולינע מאלאטאוו, א יידישע פרוי, איז ארעסטירט געווארן, און ער איז מעגליך אויך געווען אויף צרות.

ווען סטאלין איז געשטארבן, האט ער געשטיצט כרוסטשאוו, און ער איז צוריק געווארן אויסערן מיניסטער, ער האט געהאלפן אראפווארפן כרוסטשאוו, אין 1957.

אין 1963 איז ער ארויס אויף פענסיע, און ביז 1984, איז ער צוריק געברענגט געווארן צום פארטיי דורך טשערניענקו, ער איז געשטארבן אין 1986, אין מאסקווע, אלט זייענדיק 96 יאר. 

קאַטעגאָריע:צווייטע וועלט מלחמה רעגירער
קאַטעגאָריע:היסטאריע פון רוסלאנד
קאַטעגאָריע:ראטנפארבאנד
קאַטעגאָריע:רוסישע פאליטיקער
יצחק פון ראדוויל

**רבי יצחק פון ראדוויל זצ"ל** (ה'תקי"א - י"א אייר ה'תקצ"ה), דער צווייטער זון פון זלאטשאווער מגיד.

## אפשטאם 
**רבי איציקל** איז געבוירן אין יאר ה'תקי"א צו זיין פאטער רבי **יחיאל מיכל פון זלאטשאוו**, א זון פון רבי יצחק פון דראהאביטש, א זון פון רבי יוסף ספראוועדליווער, רב אין פיסטין, א זון פון רבי משה, רב אין זאווריש, און צו זיין מוטער מרת **מרים**, אן אייניקל פון רבי מאיר פאפריש.

## רבנות 
**רבי איציקל** איז געווען באוואוסט פאר זיין צדקות און גרויסקייט אין לערנען, **רבי איציקל** שרייבט אין זיין ספר אור יצחק, אז זיין פאטער האט אויף אים געזאגט אז *ער איז געגליכן צום חומש שמות, דיין לעבען וועט שטענדיג זיין פארנימען מיט אויסוואנדערונגן פון ארט צו ארט, און זיין געפלאגט פון קריגערייען, אבער די תורה וועט זיין אין דיר וויבאלד דער תורה איז געגעבן געווארן אין דעם ספר*.

**רבי איציקל** איז ערשט געווען רב אין ראדוויל, שפעטער איז ער אויפגענומען געווארן אויף זיין צווייטן שווער'ס ארט אין נאדווארנא, נאך א קורצע צייט האט זיך דארט צופלאקערט א פייער צווישן '''רבי איציקל'ס** חסידים און צווישען די קאסאווער חסידים איבער די שוחטים פון שטאט, און **רבי איציקל** איז צוריק געפארן קיין ראדוויל.

א צייט שפעטער האט דער חוזה פון לובלין ערלעדיגט מען זאל אויפנעמען **רבי איציקל** רב אפאטשנא, אויך איז **רבי איציקל** געווען א צייט רב אין רימאנאוו, באטאשאן, פאלטישאן, און אין יאס.

## הסתלקות 
**רבי איציקל''' איז נפטר געווארן י"א אייר ה'תקצ"ה. 

## זיין פאמיליע
'''רבי איציק'ל** האט געהייראט בזיווג ראשון א טאכטער פון הרב **משה שהם** פון דאלינא.זייערע קינדער:

* הרב **דן פון ראדוויל''' ( - כ"ה ניסן ה'תקצ"ח), ממלא מקום פון פאטער אין ראדוויל.
* רחל, די ווייב פון הרב **ישעיהו מושקאט**, רב אין פראגא, דער "ראשי בשמים".

בזיווג שני האט **רבי איציקל** געהייראט א טאכטער פון הרב **צבי הירש פון נאדווארנא** פארפאסער פון ספר "צמח ד לצבי". זייערע קינדער" 

* די ווייב פון הרב '''צבי רבי ישעי'ס''', פון האליטש.

## זיינע ספרים 
* אור יצחק

## זעט אויך
* זלאטשאוו (הויף)

## רעפערענצען
קאַטעגאָריע:אדמורי"ם
קאַטעגאָריע:זלאטשאוו
משה זוועהילער

**רבי משה פון זוועהיל זצ"ל**  ( - י' אייר ה'תקצ"א), מגיד אין זוועהיל.

## אפשטאם
**רבי משה** איז געבוירן צו זיין פאטער רבי **יחיאל מיכל פון זלאטשאוו**, א זון פון רבי יצחק פון דראהאביטש, א זון פון רבי יוסף ספראוועדליווער, רב אין פיסטין, א זון פון רבי משה, רב אין זאווריש, און צו זיין מוטער מרת **מרים**, אן אייניקל פון רבי מאיר פאפריש

ער איז געווען מגיד אין זוועהיל וואס איז נישט ווייט פון מעזריטש. און ער האט דארט געפירט זיין רבי'ש הויף, זייענדיג א שם דבר מיט זיין קדושה און טהרה. ער האט געהאט אריכות ימים און איז נפטר געווארן י' אייר תקצ"א אין זוועהיל.

## זיין געשיכטע
**רבי משה** איז געווען געווען פון א תלמיד פון הרב לוי יצחק פון בארדיטשוב, הרב מרדכי פון נעשכיז און פון דעם חוזה פון לובלין, נאך זיין פאטער'ס פטירה האט ער נישט געוואלט פירן קיין רביסטעווע, הערשט נאכדעם וואס זיינע רבי'ס האבן אים געדריקט איז ער געווארן מגיד אין מעזריטש, און נאכהער אין זוועהיל.

## הסתלקות
**רבי משה** איז נפטר געווארן (נצח שבנצח) י' אייר ה'תקצ"א. 

## זיין פאמיליע
**רבי משה** האט געהייראט מרת **חיה סעריל** א טאכטער פון הרב **דוד ז"ק**, רב אין גראביוויץ, א זון פון הרב אברהם ז"ק, רב אין שאגראד. זייערע קינדער:

* הרב **יחיאל מיכל גאלדמאן** פון זוועהיל.

## זעט אויך
* זוועהיל (הויף)

## רעפערענצן
קאַטעגאָריע:אדמורי"ם
קאַטעגאָריע:זלאטשאוו
זאב וואלף פון זבאריזש

**רבי זאב וואלף פון זבאריזש זצ"ל** ( - ג' ניסן ה'תקפ"ב), פון זבאריזש.

## אפשטאם
**רבי וועלוועלי** איז געבוירן צו זיין פאטער רבי **יחיאל מיכל פון זלאטשאוו**, א זון פון רבי יצחק פון דראהאביטש, א זון פון רבי יוסף ספראוועדליווער, רב אין פיסטין, א זון פון רבי משה, רב אין זאווריש, און צו זיין מוטער מרת **מרים**, אן אייניקל פון רבי מאיר פאפריש.

   
## זיין געשיכטע
**רבי וועלוועלי** איז געווען באוואוסט פאר זיין פאר זיין גלייכקייט און ערליכקייט.

## הסתלקות
**רבי וועלוועלי** איז נפטר געווארן ג' ניסן ה'תקפ"ב. 

## זיין פאמיליע
**רבי וועלוועלי** האט געהייראט א טאכטער פון הרב **אשר צבי** פון פאגריבישט. זייערע קינדער:

* הרב **יחיאל מיכל**
* די ווייב פון הרב **שלום אליעזר**.
* די ווייב פון הרב **יצחק צבי מנחם אויערבאך** פון לעטשוב.

## רעפערענצען
קאַטעגאָריע:אדמורי"ם
קאַטעגאָריע:זלאטשאוו
מרדכי פון קרעמניץ

**רבי מרדכי פון קרעמניץ זצ"ל**  (ה'תק"ו - י"ג תמוז ה'תק"ף), פון קרעמניץ.

## אפשטאם
**רבי מרדכי** איז געבוירן צו זיין פאטער רבי **יחיאל מיכל פון זלאטשאוו**, א זון פון רבי יצחק פון דראהאביטש, א זון פון רבי יוסף ספראוועדליווער, רב אין פיסטין, א זון פון רבי משה, רב אין זאווריש, און צו זיין מוטער מרת **מרים**, אן אייניקל פון רבי מאיר פאפריש.

   
## זיין געשיכטע
**רבי מרדכי** איז געווען פון א תלמיד פון הרב אלימלך פון ליזשענסק, ער איז געווען באקאנט פאר זיין שארפקייט און קלוגשאפט.

צווישן זיינע תלמידים זענען געווען רבי אברהם דוב אויערבאך פון אוורוטש, רבי ישעיה שור (מחבר פונעם ספר כליל תפארת) און רבי מאיר פרעמישלאנער.

## הסתלקות
**רבי מרדכי** איז נפטר געווארן י"ג תמוז ה'תק"ף. 

## זיין פאמיליע
**רבי מרדכי** האט געהייראט א טאכטער פון הרב **אליעזר פון קאלבאסאוו**. זייערע קינדער:

* הרב **יצחק**, פון גערנעוו.
* הרב **יחיאל מיכל** פון ווישנעוויץ.
* הרב **יוסף יאסקא** פון וואלטשיסק.
* הרב **ישראל**
* הרב **בנימין**
* חוה, די ווייב פון הרב **אהרן פערלאוו** (כ"ט אייר ה'תקס"ב - י"ז סיון ה'תרל"ב) פון קארלין.
* די ווייב פון הרב **יוסף דוד לאנדא**, פון אליק.

## זעט אויך
* זלאטשאוו (הויף)

## רעפערענצן
קאַטעגאָריע:אדמורי"ם
קאַטעגאָריע:זלאטשאוו
זלאטשאוו (הויף)

**זלאטשאוו**, וואהלין, איז א באקאנטע שטאט אין די חסידישע קרייזן, דורך דעם וואס דארטן האט געוואוינט רבי יחיאל מיכל פון זלאטשאוו, באקאנט אלס דער זלאטשאווער מגיד.

## דער זלאטשאווער בוים
רבי יחיאל מיכל פון זלאטשאוו (ה'תפ"א - כ"ה אלול ה'תקמ"א), מגיד אין **זלאטשאוו**.
* רבי יוסף ( - כ"ד טבת ה'תקע"ב), פון יאמפאלא.
** רבי ישראל פון טשאהן ( - ה'תר"ב (אומגעפער)).
** רבי חיים פון סאטנוב ( - ז' אייר ?).
** רבי יצחק דראהביטשער פון קאלוס

* רבי יצחק (ה'תק"א - י"א אייר ה'תקפ"ה), פון ראדוויל.
** רבי דן יונגערלייב ( - כ"ה ניסן ה'תקצ"ט), פון ראדוויל.
** די ווייב פון רבי ישעיהו מושקאט (ה'תקמ"ג - ה' אדר ה'תרכ"ח), רב אין פראגא, דער הרי בשמים.
** די ווייב פון רבי צבי רבי ישעי'ס', פון האליטש.

* רבי זאב וואלף ( - ג' ניסן ה'תקפ"ב), פון זבאריזש.
** רבי יחיאל מיכל
** די ווייב פון רבי שלום אליעזר.
** די ווייב פון רבי יצחק צבי מנחם אויערבאך פון לעטשוב.

* רבי משה ( - י' אייר ה'תקצ"א), פון זוועהיל.
** רבי יחיאל מיכל גאלדמאן (ה'תקמ"ח - י"ב תשרי ה'תרט"ז), פון זוועהיל. 

* רבי מרדכי (ה'תק"ו - י"ג תמוז ה'תק"ף) פון קרעמניץ.
** רבי יצחק, פון גראנעוו.
** רבי יחיאל מיכל פון ווישנעוויץ.
** רבי יוסף יאסקא פון וואלטשיסק.
** רבי ישראל
** רבי בנימין
** חוה, די ווייב פון רבי אהרן פערלאוו (כ"ט אייר ה'תקס"ב - י"ז סיון ה'תרל"ב), פון קארלין.
** די ווייב פון הרב **יוסף דוד לאנדא**, פון אליק.

* די ווייב פון רבי דוד הלוי ( - י"א תשרי ה'תק"ע), פון סטעפין.
** רבי ישראל דוב בער הלו, פון סטעפין.
** רבי חיים משה הלוי.
** רבי יחיאל מיכל הלוי פיטשניק, פון בערעזנא.
** די ווייב פון רבי שמעריל, פון לאבאטשאוו.
** די ווייב פון רבי משה, פון סאווראן.

## רעפערענצן
אברהם יהושע העשיל (אפטא)

**רבי אברהם יהושע העשיל** (ה'תקט"ו - ה' ניסן ה'תקפ"ה), רב אין אפטא, באקאנט אלס **דער אוהב ישראל** און **דער אפטער רב**.
 
## אפשטאם
**רבי אברהם יהושע העשיל** איז געבוירן אין זשמיגראד אין יאר ה'תקט"ו, צו זיין פאטער הרב **שמואל** פון זשמיגראד, זון פון ר' אריה לייב, רב אין ניישטאט. ער האט געשטאמט פון רבי העשיל פון קראקא, פונעם ט"ז, פון מהר"ם לובלין, פון מהר"ם פאדוואה און נאך גרויסע פערזענליכקייטן.

## רבנות
און זיין יוגנט ווען **רבי אברהם יהושע** איז געווען רב אין קאלבאסאוו, איז ער געווען ביים מעזריטשער מגיד, נאכהער האט אים דער בערדיטשעווער רבי און רבי משה לייב סאסאווער, צוגעצויגן קיין ליזשענסק. ער געווען א תלמיד פון זלאטשאווער מגיד און פון רבי אלימלך פון ליזשענסק. 

**רבי אברהם יהושע** איז געווארן רב אין קאלבאסאוו אומגעפער אין יאר ה'תקמ"ח ער האט זיך דארט שטארק אפגעליטן ביז אין ענדע אומגעפער אין יאר ה'תק"ס האט ער געמוזט פארלאזן די שטאט און ער איז געווארן רב אין אפטא. אין יאר ה'תקס"ח האט מען אים אויפגענומען רב אין יאס, דארט האט ער עס אויך נישט געהאט לייכט, און אין יאר ה'תקע"ג האט ער געמוזט אנטלויפן און ער אריבער קיין מעזשביזש. אוועק פארנדיג פון אפטא האט ער זיי צוגעזאגט ער וועט זיך שטענדיג רופן אפטער רב.

זיינע תורות זענען געדרוקט אין דעם ספר "אוהב ישראל" (תרכ"ג) און אין "תורת אמת".

## הסתלקות
**רבי אברהם יהושע העשיל** איז נפטר געווארן ה' ניסן ה'תקפ"ה, און ליגט אין מעזשביזש אין אוהל פון בעש"ט.

## פאמיליע
**רבי אברהם יהושע העשיל** האט געהייראט מרת **חיה שרה**, א טאכטער פון הרב **יעקב פון טורטשין**. זייערע קינדער:

* הרב **יצחק מאיר** (ה'תקל"ו - א' אדר ה'תרט"ו), פון זשינקאוו.

* הרב **יוסף משה** (ה'תק"ם (אומגעפער) - ט"ו חשוון ה'תרט"ז (אומגעפער)), פון מעזשביזש.

* מרת **יוכבד**, די ווייב **בזיווג ראשון** פון הרב **קלמן טירער** א זון פונעם באר מים חיים; בזיווג שני, די ווייב פון הרב **דן ראדווילער** (נפ׳ כ"ה סיון ה'תר"א), א זון פון הרב יצחק פון ראדוויל.

* מרת **דינה**, די ווייב פון הרב **ישראל פון ליטשינעץ**.

* מרת **רחל**, די ווייב פון הרב **מרדכי אורנשטיין**.

## זיינע ספרים
* תורת אמת 
* אוהב ישראל

## זעט אויך
* מעזשביזש (הויף)

## רעפערענצן
* *אנציקלופדיה לחכמי גליציה, מאיר וונדר*

קאטעגאריע:אדמורי"ם
קאטעגאריע:אפטא-מעזשביזש
24סטן יוני

**דעם 24סטן יוני** איז דער 175סטער טאג פון יאר (176סטער אין אן עיבור־יאר) אינעם גרעגאריאנישן קאלענדאר. ביז צום סוף יאר, בלייבן נאך 190 טעג.

## היסטארישע געשעענישן 
* 1488 – דזשיימס דער פערטער, מלך פון סקאטלאנד געקריינט מלך.
* 1509 - הענרי דער אכטער געקריינט מלך פון ענגלאנד.

## געבוירן 
## געשטארבן 
----
* 23סטן יוני - 25סטן יוני
* יוני

24